Il-kantant Kurt Cassar għadda mill-ewwel prova tal-X Factor tal-Italja. Huwa ntgħażel bħala wieħed minn grupp żgħir ta' kantanti, filwaqt li eluf intbagħtu d-dar. Kurt issa qed jistenna fuq ix-xwiek għaliex fit-30 ta' Ġunju se jkun jaf jekk hux se jkanta quddiem ismijiet kbar bħal Skinny u Mika, fil-fażi li tissejjaħ 'Arena'. Dawn huma biss tnejn mill-membri tal-ġurija li minn taħt idejhom se jgħaddu l-kantanti. Il-fażi li hija diffiċli – għaliha Kurt kellu jistenna jum sħaħ biex ittieħdulu ritratti u sarulu intervisti. Permezz ta' Facebook, Kurt irringrazzja lill-gwida tiegħu Claudia Magrin, u iddeskriva l-esperjenza.